EkBass/fiwiki-20250220-pages-articles huggingface dataset:
Kasvainvirus

Kasvainvirus, onkovirus tai onkogeeninen virus on virus, joka voi aiheuttaa kasvainten muodostumista ja syöpää. Maailman terveysjärjestön vuoden 2002 arvion mukaan virustartunnat aiheuttivat 17,8 % kaikista syövistä ihmisillä. Syöpää aiheuttavia viruksia voidaan torjua ennalta rokottamalla niitä vastaan. Muun muassa seksin kautta tarttuvaa ihmisen papilloomavirusta (HPV) vastaan voidaan rokottaa HPV-rokotteella. HPV:n tyypit 16 ja 18 liittyvät syöpiin, 6 ja 11 sukupuolielinten syyliin. HPV aiheutti vuoden 2011 arvion mukaan vuosittain noin 530 000 kohdunkaulan syöpätapausta, joista noin 70 % johtui HPV:n tyypeistä 16 ja 18. Lisäksi HPV tiettävästi aiheuttaa 90 % anaalisyövistä ja 50 % peniksen, emättimen ja suunielun syövistä. Maksasyöpää aiheuttavaa hepatiitti B:tä (HBV) vastaan voidaan rokottaa muun muassa hepatiittien A ja B yhdistelmärokotteena (esimerkiksi kauppanimi Twinrix). Hepatiitti C:tä (HCV) vastaan ei voida rokottaa, mutta sitä voidaan hoitaa viruslääkkein. Maailmanlaajuisesti kuolleisuus HBV:hen ja HCV:hen olivat 2013 määrällisesti lähes yhtä suuret myös muidenkin komplikaatioiden kuin maksasyövän osalta. Virus Aiheuttajana ihmisten kaikista syövistä Virukseen liittyvät syöpätyypit ihmisillä Ihmisen papilloomavirukset (HPV) 5,2 % HPV:n tyypit 16 ja 18 liittyvät kohdunkaulan, anuksen, peniksen, emättimen ja suunielun syöpiin. Hepatiitti B (HBV) 4,9 % (yhteensä) Hepatokarsinooma (maksasyöpätyyppi). Hepatiitti C (HCV) Hepatokarsinooma. Epstein–Barrin virus (EBV) 1 % Burkittin lymfooma (imusolmukesyöpätyyppi), Hodgkinin lymfooma, elinsiirron jälkeinen lymfoproliferatiivinen tauti (PTLD) ja nenänielun karsinooma. Kaposin sarkoomaan liittyvä herpesvirus (HHV-8) 0,9 % Kaposin sarkooma (ihosyöpätyyppi), Castlemanin tauti ja primaarinen effuusiolymfooma. Ihmisen T-soluleukemiaviruksen tyyppi 1 (HTLV-1) 0,03 % Aikuisten T-soluleukemia/lymfooma (ATLL). Merkelinsolupolyoomavirus (MCV eli MCPyV) Merkelinsolukarsinooma (ihosyöpätyyppi). Ihmisen sytomegalovirus (CMV tai HHV-5) Mykoepidermoidinen karsinooma (mm. sylkirauhasen tai kyynelpussin syövän tyyppi). ==Katso myös== *Kasvainbakteeri *Tarttuva syöpä *Karsinogeeni *Maksamadot *Halkiomatotauti ==Lähteet== Luokka:Virologia Luokka:Virustaudit Luokka:Syöpätaudit
Sisustusarkkitehti

Sisustusarkkitehti on sisustusalan ammattilainen, joka on keskittynyt erityisesti julkisten ja yksityisten liike- ja toimitilojen sekä asuntojen kokonaisvaltaiseen suunnitteluun, huonekalusuunnitteluun tai teolliseen muotoiluun. Sisustusarkkitehdeilla on usein taiteen maisterin (MA) tai muotoilijan AMK (BA hons.) tutkinto. Suomessa sisustusarkkitehteja kouluttavat Aalto-yliopiston taiteiden ja suunnittelun korkeakoulu, Metropolia Ammattikorkeakoulu, Savonia-ammattikorkeakoulu, LAB-Muotoiluinstituutti sekä Kaakkois-Suomen ammattikorkeakoulu. Opinnot painottuvat sisustusarkkitehtuuriin, huonekalusuunnitteluun ja teolliseen muotoiluun. Jatkotutkintoina taiteen maisteri voi suorittaa taiteen lisensiaatin ja taiteen tohtorin tutkinnon. Sisustusarkkitehdin työ edellyttää rakennuslainsäädännön ja rakennusmääräysten riittävää hallintaa sekä toiminnallista, taiteellista ja teknistä kokonaisosaamista. Lisäksi työssä vaaditaan hyvää tilan ja valon hahmotuskykyä, värisilmää sekä rakenteiden ja materiaalien tuntemusta. Sisustusarkkitehti toimii yhteistyössä toimeksiantajien, tilan käyttäjien, arkkitehtien, urakoitsijoiden ja erikoissuunnittelijoiden (rakenne-, sähkö-, LVI-suunnittelijat) sekä kaluste-, valaisin- ja materiaalitoimittajien kanssa. Alan ammattijärjestö on Sisustusarkkitehdit SIO ry, joka kuuluu Teollisuustaiteen Liitto Ornamoon. SIOn jäsenet voivat käyttää titteliä sisustusarkkitehti SIO. Toisin kuin monissa muissa EU-maissa ammatti ei ole Suomessa suojattu tai auktorisoitu. ==Lähteet== *Sisustusarkkitehdit SIO ry:n kotisivut Luokka:Taidealan ammatit *
Hypereides

pienoiskuva|200px|Hypereides. Hypereides () (n. 390-322 eaa.) oli antiikin kreikkalainen logografi eli oikeusjuttujen ja puheiden kirjoittaja. Hänet luetaan kymmenen attikalaisen puhujan joukkoon. Hypereides oli Glaukippoksen poika Kollytoksen demoksesta Ateenasta. Hän opiskeli Platonin Akatemiassa, sekä logografiaa Isokrateen oppilaana. Hypereides oli mukana syyttämässä muun muassa Autoklesta ja Aristofonia. Hypereides tuki Demosthenestä kamppailussa Filippos II:ta vastaan, mutta veti tukensa Harpaloksen tapauksen jälkeen. Demostheneen tultua karkotetuksi vuonna 324 eaa. Hypereideestä tuli patrioottisen puolueen johtaja. Aleksanteri Suuren kuoleman jälkeen Hypereides oli yksi äänekkäimpiä sodan kannattajia makedonialaishallintoa vastaan. Hänen puheidensa uskotaan olleen yksi syy Lamian sotaan (323-322 eaa.), jossa Ateena, Aitolia ja Thessalia kapinoivat Makedoniaa vastaan. Ateenan hävittyä Hypereides tuomittiin kuolemaan yhdessä muiden puhujien kanssa. Hän pakeni Aiginalle, mutta jäi kiinni. Kuolemantuomion täytäntöönpanon jälkeen hänen ruumiinsa vietiin Kleonaihin ja näytettiin Antipatrokselle, ennen kuin se palautettiin Ateenaan haudattavaksi. Hypereideen nimiin on laitettu 77 puhetta. Suurimman osan uskotaan säilyneen vielä 1400-luvulle Matias Corvinuksen kirjastossa, mutta ne tuhoutuivat turkkilaisten vallattua Budan 1500-luvulla. Puheista tunnettiin pitkään vain katkelmia. Vuonna 1847 laajoja katkelmia hänen puheistaan Imosthenestä vastaan ja Lykofronille löydettiin haudasta Thebasta Egyptistä. Myöhemmin on löydetty lisää osia puheista Filippidestä vastaan, Athenogenestä vastaan, Timandrosta vastaan ja Diondasta vastaan. Toistaiseksi kadoksissa ovat muun muassa puhe Deliakos sekä puolustuspuhe tunnetulle hetairalle Frynelle. == Lähteet == Luokka:Antiikin kreikkalaiset reettorit
Saaristofregatti

Saaristofregatti oli 1700-luvun lopulta 1800-luvun alkuun Itämerellä käytetty sotalaivatyyppi. Ne olivat fregateiksi tai kuunareiksi takiloituja soutufregatteja. Niissä oli enemmän tykkejä kuin kaleereissa, joissa oli yleensä vain kaksi suurta keulatykkiä. Ruotsin saaristolaivastoon kuuluneita Fredrik Henrik af Chapmanin suunnittelemia saaristofregatteihin kuuluvia alustyyppejä olivat: * Hämeenmaa (hämmema): Aluksessa oli kolmimastoinen takila. Airoportit sijaitsivat tykkiporttien välissä. Tyypeistä suurin. * Turunmaa (turuma): Tyyppi oli kolmimastoinen. Airoportit sijaitsivat tykkiporttien yläpuolella. Hiukan pienempi kuin hämeenmaa. * Uusimaa (udema): Kolmimastoinen takila. Airoparien määrä oli neljätoista. * Pohjanmaa (pojama): Airojen hankaimet sijaitsivat parraslaidassa. Takila oli kaksimastoinen. Tyyppi oli saaristofregateista pienin. Hämeenmaa Styrbjörnistä, Turunmaa LodbrokistaSaaristofregatin pienoismallin kunnostaminen, John Nurmisen Säätiö ja Pohjanmaa Brynhildasta on säilynyt alkuperäiset pienoismallit, jotka ovat Suomenlinnan Ehrensvärd-museossa. Myös kuningas Kustaa III:n lippulaiva kuunari HMS Amphion oli soudettavaa mallia ja senkin pienoismalli on samassa museossa. Venäläisten oivallettua alustyypin edut he aloittivat saaristofregattien valmistuksen. Tunnetuin näistä lienee Kotkan edustalle Ruotsinsalmen toisessa taistelussa uponnut fregatti St. Nikolai. == Lähteet == Luokka:Fregatit
Espanjan naisten jalkapallomaajoukkue

Espanjan naisten jalkapallomaajoukkue edustaa Espanjaa naisten jalkapallon kansainvälisissä otteluissa. Espanjan naisten maajoukkue selviytyi ensimmäisen kerran arvokisoihin vuonna 1997. Tuolloin se sijoittui EM-kisojen alkulohkossa toiseksi ja pääsi välieriin, jossa Italia voitti sen numeroin 1–2. Vuoden 2013 EM-kisoissa Espanja ylsi alkulohkonsa kakkosena puolivälieriin, jossa se hävisi Norjalle maalein 1–3.Tehokas Norja jyräsi välieriin neljättä kertaa peräkkäin Vuoden 2015 MM-kisoissa joukkue pelasi alkulohkossaan 1–1-tasapelin Costa Rican kanssa mutta hävisi Brasilialle 0–1 ja Etelä-Korealle 1–2 eikä selviytynyt jatkoon. Espanjan maalintekijät MM-kisoissa olivat Vicky Losada ja Verónica Boquete. Vuoden 2017 EM-kisojen alkulohkossa Espanja voitti vain Portugalin 2–0 ja hävisi sitten Englannille 0–2 ja Skotlannille 0–1. Espanja selviytyi kuitenkin lohkokakkosena puolivälieriin, joissa se hävisi Itävallalle maalittoman varsinaisen peliajan ja jatkoajan jälkeen rangaistuspotkukilpailussa maalein 3–5. Vuoden 2019 MM-kisoissa Espanja voitti alkulohkossaan Etelä-Afrikan 3–1, hävisi Saksalle 0–1 ja pelasi Kiinan kanssa tasan 0–0. Espanja selviytyi lohkokakkosena neljännesvälieriin, joissa se hävisi Yhdysvalloille 1–2. Espanjan maalintekijät MM-kisoissa olivat kaksi maalia rangaistuspotkuista tehnyt Jennifer Hermoso ja Lucía García. Vuoden 2022 EM-kisoissa Espanja voitti alkulohkossaan Suomen 4–1 ja Tanskan 1–0 sekä hävisi Saksalle 0–2. Puolivälierissä Espanja hävisi Englannille jatkoajalla 1–2. == Arvokisat == === Maailmanmestaruuskilpailut === * 1991-2011 - Ei selviytynyt karsinnoista * 2015 - Alkulohko * 2019 - Neljännesvälierät * 2023 - Mestaruus === Euroopan-mestaruuskilpailut === * 1984 - Ei osallistunut * 1987-1995 - Ei selviytynyt karsinnoista * 1997 - Välierät * 2001-2009 - Ei selviytynyt karsinnoista * 2013 - Puolivälierät * 2017 - Puolivälierät * 2022 - Puolivälierät == Lähteet == * === Viitteet === Luokka:Naisten jalkapallomaajoukkueet Luokka:Espanjan jalkapallo
Jukka Pohjola

Johan Gustaf (Juho Kustaa, Jukka) Pohjola (synt. Kontio, 19. marraskuuta 1878 Kangasala – 8. marraskuuta 1948 Ylöjärvi) oli suomalainen poliitikko, joka toimi SDP:n kansanedustajana vuosina 1909–1914 ja 1917. Hänet tunnettiin myös runoilijana ja näytelmäkirjailijana. == Elämä == Jukka Pohjolan vanhemmat olivat itsellinen Johan Kontio ja Maria Annantytär. Kansakoulun ja kansanopiston käytyään hän työskenteli puutarhurina Kangasalla ja pellavatehtaalla Tampereella. Pohjola liittyi Kangasalan työväenyhdistyksen jäseneksi vuonna 1903. Suurlakon jälkeen hän oli SDP:n Pohjois-Hämeen piirisihteerinä ja kiertävänä puhujana sekä Hämeenlinnassa ilmestyneen Hämeen Voiman toimittajana. Vuonna 1909 Pohjola valittiin kansanedustajaksi. Vuodesta 1912 lähtien hän viljeli päätoimenaan Ylöjärven Lielahdesta hankkimaansa palstatilaa. Pohjola oli kansanedustajana vuoteen 1914, jonka jälkeen hänet valittiin jälleen eduskuntaan kevään 1917 vaaleissa. Myöhemmin samana vuonna Pohjola valittiin vastaperustetun Suomen Maatyöväen Liiton liittoneuvostoon. Hän kuului myös yleislakon alla muodostetun Ylöjärven työväen järjestyskaartin johtoon. Sisällissodan käynnistyttyä Pohjola toimi nimismiehen virkaa vastanneessa tehtävässä Ylöjärven järjestyksenvalvojana, kunnes hänet nimitettiin maaliskuussa kansanvaltuuskunnan maatalousasiainosaston sihteeriksi. Huhtikuun puolivälissä Pohjola valittiin osaston virkailijoista koottuun ryhmään, joka matkusti Neuvosto-Venäjälle tutkimaan punapakolaisille suunnitellun siirtolan paikkaa. Pohjola kiersi muun muassa Vjatkassa ja Aunuksen Karjalassa, josta hän palasi syyskuun alussa Suomeen ja ilmoittautui viranomaisille Suojärvessä. Pohjola päätyi lopulta Viipurin vankileirille ja marraskuussa hän sai kahdeksan vuoden kuritustuomion valtiopetoksesta. Pohjola armahdettiin jo 1919, jonka jälkeen hän jatkoi tilansa viljelyä. Vuonna 1921 Pohjola valittiin Ylöjärven kunnanvaltuustoon. Hän toimi myös sen puheenjohtajana. Pohjolan kirjallinen tuotanto käsittää poliittisten pamflettien ohella työväenlehdissä julkaistuja kertomuksia ja runoja. Hänet tunnettiin erityisesti runoistaan. Lisäksi Pohjola kirjoitti ainakin kolme näytelmää. == Perhe == Jukka Pohjolan puoliso oli Kuorevedeltä kotoisin ollut Aina Olga Elimäki (s. 1886), jonka kanssa hän avioitui vuonna 1908. Pariskunnalla oli kolme lasta. == Teoksia == * * * * * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ylöjärven kaupunginvaltuutetut Luokka:Pirkanmaan vaalipiiri Luokka:Suomalaiset työläiskirjailijat Luokka:Suomalaiset runoilijat Luokka:Suomalaiset näytelmäkirjailijat Luokka:Suomen sisällissodan punaiset Luokka:Vuonna 1878 syntyneet Luokka:Vuonna 1948 kuolleet
Trumbullin piirikunta

Trumbullin piirikunta on piirikunta Ohiossa, Yhdysvalloissa, joka on nimetty Jonathan Trumbullin, Connecticutin osavaltion ensimmäisen kuvernöörin mukaan. Sen hallintokeskus on Warren ja siellä on 225 116 asukasta. ==Maantiede== Trumbullin piirikunnan pinta-ala on 1 644 km², josta vettä on 47 km². Sen naapuripiirikuntia ovat Astabula pohjoisessa, Geauga luoteessa, Portage lounaassa, Mahoning etelässä ja Pennsylvanian puolella idässä Crawfordin sekä Mercerin piirikunnat. ==Väestö== Piirikunnassa oli vuoden 2010 väestönlaskennassa 210 312 ihmistä. Etniset ryhmät jakautuvat valkoisiin, joita on 89,0%, mustiin (8,3%), alkuperäisamerikkalaisiin (0,2%) ja aasialaisiin (0,5%). == Lähteet == Luokka:Ohion piirikunnat
Landis+Gyr

Landis+Gyr on energiankulutuksen mittaamiseen käytettäviä mittareita, järjestelmiä ja palveluita tuottava yritys. Vuonna 2017 yritys listautui pörssiin Sveitsissä. Landis+Gyr oli vuodesta 2011 vuoteen 2017 japanilaisen Toshiban omistuksessa. Yrityksen pääkonttori on Sveitsin Zugissa. == Historiaa == Yhtiön nimi juontaa juurensa sveitsiläiseen, Richard Theilerin ja Adelrich Gyrin vuonna 1896 perustamaan Theiler & Co. -yritykseen, joka alkoi valmistaa Theilerin suunnittelelmia sähköenergiamittareita. Vuonna 1905 yrityksen osti Heinrich Landis, joka yhdessä Gyrin kanssa jatkoi energiamittareiden kehitystyötä. Seuraavina vuosina yhtiön toiminta laajeni sekä uusilla tuotteilla että maantieteellisesti.. == Landis+Gyr Suomessa == Landis+Gyr Oy toimii Jyväskylässä Kankaan alueella Tourulan kaupunginosassa. Kankaan alueelle Landis+Gyr Oy muutti keväällä 2020. Suomen-yhtiön historia juontaa juurensa Valtion tykkitehtaan sytytinosastoon, joka toisen maailmansodan jälkeen siirtyi siviilituotantoon. Vuonna 1946 tehtiin päätös kilowattituntimittareiden valmistuksen aloittamisesta. Myöhemmin mittariyksiköstä muodostettiin erillinen yhtiö, Valmet-IVO Oy. Kun Valmet-IVO Oy Metering siirtyi kokonaisuudessaan IVOn omistukseen vuonna 1991, yhtiön nimeksi tuli Enermet Oy. 2000-luvun alussa Enermet siirtyi kansainvälisen sijoitusrahaston Industri Kapitalin omistukseen. Sittemmin mittareiden valmistus ulkoistettiin ja Jyskään jäi tuotekehitys-, testaus- ja projektointitoiminnot sekä etäluentajärjestelmien kehitys- ja mittarinluentapalvelutoiminnot. Vuonna 2006 Industri Kapital myi yhtiön australialaiselle Bayard Capitalille, joka vuonna 2008 yhdisti Enermetin ja Landis+Gyrin toiminnot Landis+Gyr-nimen alle. Landis+Gyr Oy työllistää Suomessa noin 270 ihmistä. Keväällä 2016 Landis+Gyr kertoi lisäävänsä henkilöstömääräänsä Suomessa kymmenillä, koska etäluettavien sähkömittareiden kysyntä on kasvussa monissa Euroopan maissaLuotola, Janne: Eurooppalaiset uusivat 200 miljoonaa mittaria – Kymmeniä työpaikkoja Suomeen, Tekniikka & Talous 17.3.2016. == Katso myös == * Luettelo Sveitsin pörssissä noteeratuista yhtiöistä == Lähteet == == Aiheesta muualla == * Landis+Gyrin globaalit sivut * Suomen Landis+Gyrin sivut Luokka:Sveitsiläiset teollisuusyritykset Luokka:Sveitsiläiset pörssiyhtiöt Luokka:Zug
Aatu Ruotsalainen

Adam (Aatu) Eventius Ruotsalainen (30. toukokuuta 1859 Kiuruvesi – 17. toukokuuta 1917 Yhdysvallat) oli suomalainen maanviljelijä ja poliitikko, joka toimi SDP:n kansanedustajana vuosina 1908–1909. == Elämä == Ruotsalaisen vanhemmat olivat talollinen Eventius Ruotsalainen (1808-1865) ja Brita Kristina Kettunen (1820-1871). Jäätyään 12-vuotiaana orvoksi hän oli holhouksenalaisena. Myöhemmin Ruotsalainen kävi alemman maanviljelyskoulun ja viljeli vuokratilaa Kiuruvedellä. Tehtyään opintomatkan Tanskaan hän toimi parin vuoden ajan maatalousneuvojana. Ruotsalaisella oli useita luottamustehtäviä. Hän toimi muun muassa Kiuruveden kansakoulun johtokunnan ja Kiuruveden Säästöpankin hallituksen puheenjohtajana sekä kuului hätäaputoimikuntaan. Ruotsalainen oli myös usean vuoden kirkkoväärtinä, mutta jätti tehtävän olleessaan tyytymätön kirkon toimintaan. Vuosisadan vaihteessa Ruotsalainen lähti työväenliikkeen toimintaan. Hän oli Kiuruveden työväenyhdistyksen jäsen ja osallistui paikallisten torpparien edustajana Tampereen torpparikokouksiin. Ruotsalainen oli myös perustamassa Kiuruveden Työväen Osuuskauppaa. Vuonna 1908 Ruotsalainen valittiin kansanedustajaksi, mutta seuraavissa vaaleissa häntä ei enää asetettu ehdokkaaksi. Syksyllä 1911 Ruotsalainen huutokauppasi Rantakylässä viljelemänsä Lehtokaarteen tilan irtaimiston ja muutti Pohjois-Amerikkaan. Hän oli Yhdysvalloissa maanviljelijänä ja kuoli 57-vuotiaana toukokuussa 1917. == Perhe == Ruotsalainen oli naimisissa vuodesta 1882 Anna Kaisa Lindin (1860-1958) kanssa. == Kirjallisuutta == * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pohjois-Savon vaalipiiri Luokka:Amerikansuomalaiset henkilöt Luokka:Vuonna 1859 syntyneet Luokka:Vuonna 1917 kuolleet
Biosynteesi

Biosynteesi on elävissä eliöissä tapahtuva biokemiallinen tapahtuma, jossa uusia yhdisteitä syntyy yksinkertaisemmista lähtöaineista. Biosynteesireaktiot ovat usein entsyymien nopeuttamia ja tarvitsevat yleensä energiaa. Käytännössä kaikki elävien eliöiden sisältämä eloperäinen aines on biosynteesin tulosta. Biosynteesin lähtöaineita kutsutaan esiasteiksi eli prekursoreiksi ja reaktioiden sarjaa biosynteesiketjuksi. Biosynteesin lähtöaineina olevia rasva-aineita ovat steroidit, glykolipidit, sfingolipidit ja terpeenit. Lähtöaineina toimivia aineita ovat myös hiilihydraatit, joista monet ovat sokereita, jotka toimivat energian varastoinnissa ja esimerkiksi verisoluissa. Lähtöaineita ovat myös proteiinit, joihin kuuluu polypeptidejä ja aminohappoja. Joissakin biosynteesiketjuissa ovat osallisina peptidit, joiden toiminta perustuu fysikaalisiin ilmiöihin. Näitä ovat esimerkiksi aivolisäkkeessä muodostuvat endorfiinit. Biosynteesiin vaikuttavat ja sen kanssa toimivat yhdessä monet kemiallisfysikaaliset ilmiöt, diffuusio, osmoosi ja nestejännitys. Näitä tapahtuu esimerkiksi veden imeytyessä soluun tai veden poistuessa solusta, jolloin voi seurauksena olla solukkojännitys, plasmolyysi, deplasmolyysi tai muuta vastaavaa. Yhteyttäminen on yksi esimerkki biosynteesistä. Fotosynteesissä esiasteina toimivat hiilidioksidi ja vesi ja tarvittava energia saadaan auringonvalosta. Biosynteesin tuloksena syntyy rypälesokeria ja happea. Myös proteiinisynteesi, jossa syntyy uusia DNA- ketjuja, on biosynteesi. Proteeinisynteesissä tuman sisällä olevat RNA- molekyylit toimivat entsyymeinä. Biosynteesissä tapahtuvissa reaktioissa entsyymit toimivat katalyytteinä, eli ne nopeuttavat reaktioita. Muut entsyymit kuin RNA-molekyylit ovat proteiineja. Entsyymien katalysoimiin reaktioihin perustuu esimerkiksi sydämen toiminta, hengitys ja aineenvaihdunta. Ihmisen kehossa toimivia entsyymejä on 5000. Entsyymit vaikuttavat solujen toimintaan. Entsyymien katalysoimia kemiallisia reaktioita ovat esimerkiksi tärkkelyksen hajoaminen glukoosiksi sekä glukoosin sitoutuminen tärkkelykseksi. Niiden toiminta perustuu kemiallisen reaktion energian tarpeen vähentämiseen. Entsyymi muodostaa substraatin kanssa sidoksen, joka muodostuu yleensä otolliseen kohtaan. Tämä sidos ei ole kovalenttinen. Substraatit puolestaan ovat väliaineita tai aineita, joissa biosynteesiin kuuluvat reaktiot tapahtuvat. Joskus tapahtuu inhibitaatio, jolloin jokin aine on inhibiittori ja entsyymin toiminta estyy. Tällöin inhibiittori tekee entsyymin toimintakyvyttömäksi. Tämä tapahtuu siten, että inhibiittori muuttaa entsyymin toiminnallisen osan rakennetta. Joskus entsyymit palautuvat ennalleen inhibiittorin vaikutuksesta, mutta eivät läheskään aina == Lähteet == == Aiheesta muualla == *Tieteen termipankki: Biosynteesi Luokka:Metabolia
Yamen Ben Zekri

Yamen Ben Zekri (s. 6. lokakuuta 1979) on tunisialainen jalkapalloilija. Puolustajana pelaava Ben Zekri edustaa Tunisian pääsarjassa pelaavaa Stade Tunisienia. ==Ura== Ben Zekrin ura alkoi CS Hammam-Lifissa 2000-luvun alussa, josta hän siirtyi vuonna 2004 Tunisian liigan menestyneimpiin seuroihin kuuluvaan Club Africainiin. Ben Zekri vietti joukkueessa kaksi kautta ilman menestystä ennen siirtymistään Egyptiin Zamalekin riveihin. Uudessa joukkueessa hän pelasi puolitoista kautta joutuen jättämään joukkueen tammikuussa 2008 heikkojen esitystensä vuoksi. Sittemmin Ben Zekri allekirjoitti sopimuksen ranskalaisen Bastian kanssa heinäkuussa 2008. Hän ajautui kuitenkin kauden loppupuolella riitoihin valmennusjohdon kanssa ja jätti seuran loppukaudesta. Ben Zekri pelasi kauden aikana 21 sarjaottelua. Elokuussa 2009 Ben Zekri siirtyi yhden vuoden sopimuksella Qatariin Al Shamaliin. Kauden päätteeksi hän matkasi kesällä 2010 takaisin kotimaahansa Tunisiaan Stade Tunisienin joukkueeseen. ==Lähteet== ==Aiheesta muualla== * Transfermarkt * National Football Teams * Football Database * Yamen Ben Zekrin profiili LFP:ssä Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Liittopreesens

Liittopreesens eli imperfektiivinen nominaali on suomen kielessä harvoin käytettävä, merkitykseltään muiden kielten futuuria vastaava aikamuoto, joka ilmaisee, että jotakin tapahtuu tulevaisuudessa: on tapahtuva. Muoto on arkaainen ja nykyään sitä käytetään vanhahtavassa juhlallisessa kirjakielessä, kuten Raamatussa tai koraanissa. Tähän liittotempukseen liittyy tietty deterministisyyden sekä imperatiivisuuden mielikuva. Erään tulkinnan mukaan tämä ominaisuus ei ole futuurille kovin tyypillinen, sillä siihen voidaan usein liittää ajatus aikomisesta tai arvaamisesta. Toisaalta ranskan kielessä futuuria käytetään usein myös imperatiivia lähenevässä merkityksessä, varsinkin toisessa, mutta esimerkiksi lakiteksteissä kolmannessakin persoonassa. Muoto esiintyi jo kaikkien uralilaisten kielten kantamuodossa, kantauralissa. Liittopreesens muodostetaan olla-verbin persoonamuodoista ja pääverbin aktiivin partisiippimuodosta, jonka pääte on -va/vä, monikossa --vat/-vät ja passiivissa --tava/-tävä. olen lukeva, olet lukeva, on lukeva Liittopreesensiä käytetään yleensä indikatiivissa ja yksikössä. Monikkomuotoja olemme lukevat, olette lukevat, ovat lukevat, ei käytännössä käytetä. Myös imperatiivi-, (ole lukeva, olkaamme lukevat jne.) konditionaali-, (olisit lukeva, olisimme lukevat jne.) ja potentiaalimuodot (lienet lukeva, lienemme lukevat jne.) ovat harvinaisia. Passiivi on yleisin, joka on merkitykseltänsä täytyi/piti tehdä ja sitä käytetään myös muissa moduksissa indikatiivin lisäksi. (on luettava), (olkoon luettava), (olisi luettava), (lienee luettava) Muut suomen aikamuodot ovat preesens, imperfekti, perfekti, pluskvamperfekti ja liittoimperfekti. ==Lähteet== * Ikola, Osmo: Nykysuomen käsikirja. Espoo: Weilin+Göös, 1991. * Savolainen, Erkki: Finn Lectura -verkkokielioppi, 2001. http://www.finnlectura.fi/verkkosuomi/aloitus.htm * Hammari, Jukka-Pekka: Suomen verbien finiittisten taivutusmuotojen rakenteellinen luonne predikaatteina modaalis-loogisten ja propositionaalisten seikkojen ilmaisun kannalta (toim. Helena Sulkala ja Leena Nissilä). 63-75. Oulu University Press, 2001. ISSN 0355-3205 === Viitteet === Luokka:Aikamuodot
Anton Allemann

Anton Allemann (6. tammikuuta 1936 − 3. elokuuta 2008 Klosters-Serneus) oli sveitsiläinen jalkapalloilija, pelipaikaltaan hyökkääjä. Allemann aloitti uransa BSC Young Boysissa vuonna 1957. Vuonna 1961 hän siirtyi italialaiseen AC Mantovaan. Myöhemmin hän pelasi myös PSV Eindhovenissa Hollannissa ja 1. FC Nürnbergissä Saksassa ennen paluutaan Sveitsiin ja Grasshopper-Club Zürichiin vuonna 1966. Sveitsissä hän pelasi vielä FC La Chaux-de-Fondsissa, FC Solothurnissa ja FC Schaffhausenissa. Sveitsin maajoukkueessa Allemann pelasi 27 kertaa ja teki yhdeksän maalia. Maajoukkueuransa ensimmäisen ottelunsa hän pelasi Ruotsia vastaan vuonna 1958. Hän edusti Sveitsiä myös MM-kilpailuissa 1962. Viimeisen maaottelunsa hän pelasi kesäkuussa 1966 eikä siten osallistunut samana vuonna järjestettyihin maailmanmestaruuskilpailuihin. Allemann kuoli 72-vuotiaana sydänkohtaukseen elokuussa 2008. ==Lähteet== Luokka:Sveitsiläiset jalkapalloilijat Luokka:Vuonna 1936 syntyneet Luokka:Vuonna 2008 kuolleet
NiceBandy

NiceBandy on saarijärveläinen salibandyn erikoisseura, joka perustettiin vuonna 2000. Seuran naisten edustusjoukkue pelaa I-divisioonassa Itä-Suomen lohkossa ja miesten edustusjoukkue pelaa III-divisioonassa Sisä-Suomen lohkossa. == Aiheesta muualla == * Seuran fb-sivut Luokka:Suomalaiset salibandyseurat Luokka:Saarijärven urheilu Luokka:Vuonna 2000 perustetut urheiluseurat
Lento 29

Lento 29 (Flight 29 Down) on yhdysvaltalainen nuorille suunnattu televisiosarja. Sarjan loivat D. J. MacHale ja Stan Rogow, Stan Rogow Productionsin vastatessa tuotannosta. Sarjaa tuotettiin yhteensä kahden kauden eli 26 jakson verran. Suomen televisiossa sarjaa on esitetty Summeri- nuortenohjelmassa. Sarjassa kymmenen nuorta päätyy lentokoneen pakkolaskussa autiolle saarelle. ==Rooleissa== ==Aiheesta muualla== * Luokka:2000-vuosikymmenen yhdysvaltalaiset draamakomediasarjat Luokka:Nuortensarjat
Liu Guoliang

:Kiinalaisissa nimissä sukunimi tulee ensin, eli sukunimi on Liu ja etunimi Guoliang. Liu Guoliang (s. 10. tammikuuta 1976) on kiinalainen entinen pöytätennispelaaja. Hän voitti urallaan yhteensä peräti 14 arvokisamitalia, joista kymmenen oli MM-mitaleja ja neljä olympiamitaleja. Uransa hän lopetti kauteen 2001. == Saavutukset == === Olympialaiset === * Kultaa Atlantasta 1996 kaksinpelistä * Kultaa Atlantasta 1996 nelinpelistä * Hopeaa Sydneystä 2000 nelinpelistä * Pronssia Sydneystä 2000 kaksinpelistä === MM-kilpailut === * Kultaa Tianjinista 1995 joukkuekilpailusta * Kultaa Manchesterista 1997 joukkuekilpailusta * Kultaa Manchesterista 1997 sekanelinpelistä * Kultaa Eindhovenista 1999 nelinpelistä * Kultaa Eindhovenista 1999 kaksinpelistä * Kultaa Osakasta 2001 joukkuekilpailusta * Hopeaa Kuala Lumpurista 2000 joukkuekilpailusta * Hopeaa Göteborgista 1993 joukkuekilpailusta ==Lähteet== * Tilastoja *ITTF:n tilastot *Kiinan olympiakomitea Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1976 syntyneet Luokka:Elävät henkilöt Luokka:ITTF Hall of Fame
Rakkauden lähettiläät

Rakkauden lähettiläät (myös Rakkauden lähetyssisaret, ) on Äiti Teresan vuonna 1950 perustama katolinen sääntökunta. Järjestöön kuului vuonna 2015 yli 5 000 nunnaa ja se toimii yli 130 maassa. == Lähteet == == Aiheesta muualla == *Rakkauden lähetyssisarten verkkosivut Luokka:Katolisen kirkon sääntökunnat Luokka:Äiti Teresa
Novyi mir

Novyi mir (, 'Uusi maailma') on venäjänkielinen kirjallisuuslehti, joka on ilmestynyt Moskovassa tammikuusta 1925. Sen oli tarkoitus jatkaa samoja perinteitä kuin ennen neuvostoaikaa ilmestyneet suositut kirjallisuuslehdet Mir Božy ('Jumalan maailma')feb-web.ru, joka ilmestyi vuosina 1892–1906, ja sen seuraaja Sovremennyi Mir ('Nykymaailma')Booksite.ru, joka ilmestyi vuosina 1906–1917. Se julkaisi lähinnä proosaa, joka noudatti kommunistisen puolueen hyväksymää linjaa. Pieni polemiikki syntyi vuonna 1945, kun Novyi Mir julkaisi Aleksandr Bekin esseen, jossa mainittiin kuusi slangitermiä sanalle "perineum". Novyi Mir muutti poliittista asennettaan 1960-luvun alussa ja kallistui toisinajattelijoiden suuntaan. Marraskuussa 1962 lehti herätti huomiota julkaistuaan Aleksandr Solženitsynin läpimurtoteoksen Ivan Denisovitšin päivä, kertomuksen gulag-vangista. Lehti julkaisi kiistaa herättäneitä artikkeleita ja kertomuksia Neuvostoliiton ja Venäjän historiasta, kunnes Aleksandr Tvardovski painostettiin eroamaan helmikuussa 1970. Kun päätoimittajaksi nimitettiin Sergei Zalygin perestroika-kauden alussa vuonna 1986, lehti arvosteli neuvostohallintoa yhä rohkeammin. Se julkaisi aiemmin kiellettyjen kirjailijoiden kuten George Orwellin, Joseph Brodskyn ja Vladimir Nabokovin proosaa ja runoja. Lehti kuuluu niin sanottuihin paksuihin kirjallisuuslehtiin. Muiden venäläisten kirjallisuus- ja kulttuurilehtien tavoin myös Novyi Mir on menettänyt vuodesta 1991 alkaen tilaajia, ja levikki on supistunut niin pieneksi, ettei toimittajille ja kirjoittajille voida enää maksaa palkkioita. Lehti myöntää Juri Kazakov -palkinnon vuoden parhaasta novellista.Kulttuuriuutisia ==Päätoimittajat== * Vjatšeslav Polonski (1926–1931) * Ivan Gronski (1931–1937) * Vladimir Stavski (1937–1941) * Vladimir Štšerbina (1941–1946) *Konstantin Simonov (1946–1950) *Aleksandr Tvardovski (1950–1954) *Konstantin Simonov (1954–1957) *Aleksandr Tvardovski (1958–1970) *Viktor Kosolapov (1970–1974) *Sergei Narovtšatov (1974–1981) *Vladimir Karpov (1981–1986) *Sergei Zalygin (1986–1998) *Andrei Vasiljevski (1998– ) ==Lähteet== * Michael Glenny, Novy Mir. A Selection 1925–1967, Jonathan Cape, London, 1972. Review: ===Viitteet=== Luokka:Venäläiset kirjallisuuslehdet
Gränum

Gränum on taajama Olofströmin kunnassa Ruotsissa. Vuonna 2005 Gränumin väkiluku oli 211 ja pinta-ala 37 hehtaaria. ==Väestönkehitys== == Tunnettuja Gränumista kotoisin olevia == * Robert Engstrand (s. 1976), nykyisin Suomessa asuva muusikko ==Lähteet== Luokka:Ruotsin taajamat Luokka:Olofströmin kunta
Katekalvo

Katekalvo (membrana tectoria ductus cochlearis) on sidekudoskalvo, joka kaartuu Cortin elimen aistinsolujen päälle. Ääniärsykkeen saapuessa paineaaltona eteiskäytävän(scala vestibuli) nestettä pitkin, ärsyke etenee Reissnerin kalvon kautta simpukan läpi heilauttaen myöhemmin tyvikalvoa, mikä aiheuttaa kuuloreseptorisolujen karvojen törmäämisen katekalvoon ja edelleen kuuloaistimuksen synnyn. == Lähteet == Luokka:Aistit
Elintarvikeliike

Elintarvikeliike on kauppa, jossa myydään elintarvikkeita sekä yleensä myös taloustarvikkeita. Suurimmissa elintarvikeliikkeissä myydään usein myös käyttötavaroita, kuten vaatteita sekä kodin ja vapaa-ajan tuotteita, jolloin liikettä sanotaan hypermarketiksi. ==Historia== Siirryttäessä omavaraisesta ravinnonhankinnasta rahalla käytävään kaupankäyntiin elintarvikkeita ryhdyttiin hankkimaan toreilta. Aivan 1900-luvun loppupuolelle asti elintarvikkeita myytiin monesti tuoteryhmittäin erikoistuneissa liikkeissä, kuten maitokaupoissa meijerituotteita ja lihakaupoissa lihaa. Elintarvikeliikkeissä myynti tapahtui aikaisemmin palveluperiaatteella, mutta ovat muuttuneet ajan myötä entistä enemmän itsepalvelutyylisiksi valintamyymälöiksi, joissa asiakas valitsee ostoksensa itse ja maksaa ne poistuessaan. ==Katso myös== *Päivittäistavarakauppa *Vähittäiskauppa *Kioski ==Lähteet== == Aiheesta muualla == *
Jigawa

Jigawa on yksi Nigerian 36 osavaltiosta. Osavaltio sijaitsee maan pohjoisosassa, ja sen pinta-ala on 23 154 neliökilometriä. Vuonna 2006 Jigawassa oli 4 348 649 asukasta. Suuri osa väestöstä kuuluu hausoihin ja fulaneihin. Online Nigeria Jigawan pääkaupunki on Dutse, jossa asuu 36 165 asukasta. World Gazetteer == Lähteet == Luokka:Nigerian osavaltiot
Overhead

Overhead on suomalainen, Helsingistä kotoisin oleva progressiivista rockia soittava yhtye, jonka esikoisalbumi Zumanthum julkaistiin vuonna 2002. Kolme vuotta myöhemmin julkaistu Metaepitome saavutti jonkin verran kansainvälistäkin menestystä ja radiosoittoa. Yhtyeen nykyisenä levy-yhtiönä toimii Musea Records. Overhead on soittanut useilla eurooppalaisilla rockfestivaaleilla. ==Jäsenet == *Janne Katalkin: basso *Ville Sjöblom: rummut *Alex Keskitalo: laulu ja huilu *Jaakko Kettunen: kitara *Mikko Patama: koskettimet ==Diskografia== *Zumanthum (2002) *Metaepitome (2005) *And We're Not Here After All (2008) *Live After All (2009) *Of Sun And Moon (2012) *Haydenspark (2018) *Telepathic Minds (2023) ==Lähteet== *Yhtyeen kotisivusto Luokka:Suomalaiset progressiivisen rockin yhtyeet
Dutse

Dutse on kaupunki pohjoisessa Nigeriassa. Se on Jigawan pääkaupunki. Dutse on Jigawan neljänneksi suurin kaupunki. Vuonna 2008 sen asukasluku oli 36 165. World Gazetteer. == Lähteet == Luokka:Nigerian kaupungit
Huhtakurjenpolvi

Huhtakurjenpolvi (Geranium bohemicum) on ruohovartinen yksivuotinen kasvi. Se elää yleensä satunnaisena metsäpalo- ja kaskiaukeilla (huhta tarkoittaa havupuukaskea) sekä nuotiopaikoilla. Huhtakurjenpolven siemenet itävät vasta, kun ne ovat kuumentuneet noin 45 asteeseen. Kun metsäpalot ovat harvinaistuneet, huhtakurjenpolvikin on taantunut. Suomessa se luokitellaan silmälläpidettäväksi. Huhtakurjenpolvi kasvaa noin 30 cm korkeaksi. Sen varsi on pysty ja lehdet sormijakoisia, isohampaisia. Kukat ovat sinivioletteja, melkein sinisiä, ja 15–35 mm leveitä, ja niissä on tummemman violetteja suonia. Huhtakurjenpolvea tavataan Etelä-Suomessa, Keski-Ruotsissa ja paikoin etelämpänä Euroopassa. Den virtuella floran: Huhtakurjenpolven levinneisyys == Lähteet == == Aiheesta muualla == * Kasviatlas 2020: Huhtakurjenpolven levinneisyys Suomessa. * Kuvia Suomen luonnonvaraisista kasveista: Geranium bohemicum – Huhtakurjenpolvi Luokka:Kurjenpolvet
Kirsi Tarvainen

Kirsi Tarvainen (s. 15. kesäkuuta 1962 Oulu) on suomalainen näyttelijä ja laulaja. Tarvainen on ollut kiinnitettynä Turun kaupunginteatteriin vuodesta 1997. Aiemmin hän näytteli Oulun, Porin sekä Lahden kaupunginteattereissa. Vuonna 2009 Turun teatterikerho myönsi Tarvaiselle 12 000 euron tunnustuksen merkittävästä teatterityöstä Turussa. Tarvainen on ollut naimisissa näyttelijä Ilkka Koivulan kanssa ja heillä on poika. ==Teatterirooleja== * Maria, psykologi (Kakola) * Sikke Penttinen/Rouva Clackett (Tilanne päällään) * Desiree Armfeldt (Kesäyön hymyilyä - A Little Night Music) * Hulda Vuoristo (Hamburger Börs) * Raakel Länsimaa (Parhaissakin perheissä) * Lina Lamont (Laulavat sadepisarat) * Kate Sullivan (Toisten rahat) * Emmi (Kaaos) * Metrityttö (Metritytöt) * Maxine Faulk (Liskojen yö) * Rouva Hasselström (FöriBeat) * Lokivar (Thorin vasara) * Syytetty Maarit Heikura Cadbille Xasan (Vaino) * Haltijatar Tuonetar (Prinsessa Ruusunen) * Mary Smith (Koukussa) * Arkkiherttuatar Sophie (Elisabeth) * Lusu (Konkurssisirkus) * Stella (Kaksi tarinaa rakkaudesta/uudet linjat) * Lotti (Yksi yö ruotsalaista kesää) * Äiti Ubu (Kuningas Ubu) * Rouva Virx (Amelei, majava ja kuningas katolla) * Leipurin vaimo (Pimeä metsä) * Inkeri Reima (Ihanat ajat) * Johanna "Hanna" Petrelius (Tammien alla) * Anoppi (Paljon onnea vaan!) * Berengaria Isabel Matamoros Guzmán Naudanpää-Sotavalta (Peuraneito ja Sarvikuono) * kätilö Maria (Neljäntienristeys) ==Filmografia== ===Elokuvat=== * Levottomat (2000), Tipi * Joki (2001), sairaanhoitaja * Sibelius (2003), Linda Sibelius * Vares – Kaidan tien kulkijat (2012), mielisairaanhoitaja ===Televisio=== * Hiljaista on (2003–2004), Pirjo Lax * Pintaa syvemmältä (2015), Martta Kanerva ==Diskografia== * Hei, kuka nyt? (4/1993) * Lähelle (3/1993, single) * Antaa sataa vaan (10/1994) * Maailmannainen (2014, teatterilevytys) ==Lähteet== ==Aiheesta muualla== * Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Suomalaiset laulajat Luokka:Vuonna 1962 syntyneet Luokka:Elävät henkilöt
Kaukotaittoisuus

Kaukotaittoisuus eli kaukonäköisyys eli hyperopia on taittovika, jossa silmämunaan tuleva kuva taittuu verkkokalvon taakse eikä verkkokalvolle, kuten terveessä silmässä. Kaukotaitteisuudesta kärsivät näkevät lähelle huonosti mutta kauas hyvin. Tällöin silmämuna on hieman litistynyt, eli mykiön ja verkkokalvon välimatka on liian pieni. Taipumus kaukonäköisyyteen on usein geneettinen erityisesti merkittävästä kaukotaittoisuudesta kärsivillä. Lähinäkö heikkenee myös ikääntymisen myötä 40-45-vuoden iästä alkaen, ja tästä ilmiöstä käytetään nimitystä ikänäkö. Kaukotaittoisuutta voidaan korjata kuperilla linsseillä eli käyttämällä pluslaseja, piilolinssien avulla tai kaukonäköleikkauksella. Oikea menetelmä riippuu silmän rakenteesta, taittovian suuruudesta ja omista mieltymyksistä. == Matematiikka == Lähipisteellä (eng. near point) tarkoitetaan lähintä etäisyyttä johon silmä näkee tarkasti. Se voidaan mitata esimerkiksi sulkemalla toinen silmä ja tuomalla sormi niin lähelle avonaista silmää ettei silmä ei enää pysty tarkentamaan lähemmäksi ja kuva muuttuu sumeaksi. Etäisyys kohdasta, josta sumentuminen alkaa, mitataan ja saadaan lähipiste. Sama mittaus voidaan tehdä toiselle silmälle. Lähipiste vaihtelee henkilöstä toiseen, mutta myös saman henkilön silmästä toiseen. Joillain se voi olla jopa vain 10 cm. Nuorilla aikuisilla se on keskimäärin noin 25 cm. Noin 40-vuotiailla lähipiste alkaa kasvaa ja 60-vuotiaana se voi olla jopa 2 metriä. Ohuen linssin yhtälöä (katso Gaussin kuvauslaki) ja lähipistettä käyttämällä saadaan kaukonäköisyyden korjaavalle linssille taittovoimakkuus dioptereina (käänteismetreinä) seuraavanlaisella kaavalla \frac{1}{f}=\frac{1}{s}+\frac{1}{s'} :f on silmälasilinssin polttoväli metreinä, 1/f on taittovoima dioptereina. :s on halutun lähipisteen (usein 0,25 m) etäisyys metreinä. :s' on silmän todellisen lähipisteen etäisyys metreinä. Arvon tulee olla negatiivinen, koska korjaava silmälasilinssi muodostaa valekuvan. === Esimerkki === Kaukonäköisen silmien lähipiste on 1,5 m. Minkä taittovoiman linssit korjaavat kaukonäön? \frac{1}{0{,}25\,\mathrm m}+\frac{1}{-1{,}5\,\mathrm m}=3{,}3\,\mathrm m^{-1}=3{,}3D 3,3 diopterin (D) kuperat linssit, eli 3,3 pluslasit korjaavat kaukonäön. == Katso myös == *Heikkonäköisyys *Likinäköisyys *Taittovika *Hajataittoisuus *Ikänäkö == Lähteet == Luokka:Silmätaudit
Kiertotatar

Kiertotatar (Fallopia convolvulus) on yksivuotinen köynnöskasvi. == Ulkonäkö ja koko == Kiertotatar kasvaa yleensä alle sata senttimetriä pitkäksi, mutta voi kasvaa 150 cm pitkäksi. Varsi on köynneliäs, särmikäs, karhea ja tyviosastaan haarautuva, nopeasti kasvava ruoho. Lehdet ovat kolmiomaiset hertta- tai poikkikantaiset, lehtilapa on 2–8 cm pitkä, suippokärkisiä, molemmin puolin karheita mutta kaljuja, tyviliuskat tavallisesti teräviä. Korvakkeet ovat yhtyneet vartta ympäröiväksi lyhyeksi, kalvomaiseksi tupeksi. Kukinto on jopa kahdeksankukkainen sykerömäinen tai tähkämäinen viuhko lehtihangoissa sekä varren ja haarojen latvoissa. Kukkaperä on 1–3 mm pitkä. Kehä on kaksikiehkurainen ja viisilehtinen. Yhdislehtinen emiö 2- tai 3-haarainen, vartalot ylös saakka yhdistyneet. Heteitä 8. Kiertotatar kukkii heinä-elokuussa. Hedelmä on kolmisärmäinen pähkylä, musta ja himmeä, joka jää kehälehtien suojaan, 3,5–4 mm pitkä. == Levinneisyys == Kiertotatar on kosmopoliitti, se elää lähes koko Euroopassa pohjoisinta Lappia lukuun ottamatta. Lisäksi se esiintyy Siperiassa ja Pohjois-Amerikassa, johon se on levinnyt ihmisen mukana. Laji on yleinen Etelä-Suomesta Peräpohjolaan asti, pohjoisimmassa Lapissa harvinainen.Den virtuella floran: Åkerbinda (Fallopia convolvulus) Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 19.10.2017. == Elinympäristö == Pelloilla, puutarhoissa, joissa se on usein kiusallinen rikkaruoho, sekä tienvarsilla, joutomailla, kaatopaikoilla, pientareilla ja kalliokedoilla. Rikkakasvina sitä esiintyy kuivilla laihoilla kivennäismailla, joissa kalkkia on köyhästi. Kasvia voi torjua poistamalla kukintoja ennen siementämistä ja parantamalla maan ravinteikkuutta. Rikkakasvina köynnös on ongelmallinen ja voi painaa heikkoja viljelyskasveja maahan. Kun kiertotatar löytää tukikasvin, sen varsi alkaa kiertyä tuen ympäri, ensin tyveltä katsoen myötäpäivään ja myöhemmin vastapäivään, siten se pääsee kohoamaan muun kasviston tasalle ja pärjää kilpailussa valosta. Se haaroo runsaasti muodostaen jopa metrin levyisiä pehkoja. == Kuvagalleria == Tiedosto:Polygonum convolvulus (7901106268).jpg Tiedosto:Polygonum convolvulus (7901116806).jpg Tiedosto:Polygonum convolvulus (7901127308).jpg Tiedosto:Fallopia convolvulus sl10.jpg Tiedosto:Fallopia convolvulus sl12.jpg Tiedosto:Fallopia convolvulus sl13.jpg Tiedosto:Fallopia convolvulus sl14.jpg Tiedosto:Zwaluwtong bloeiwijze (Fallopia convolvulus inflorescens).jpg Tiedosto:Fallopia convolvulus inflorescence, Zwaluwtong bloeiwijze.jpg Tiedosto:Zwaluwtong bloem en vrucht (Fallopia convolvulus).jpg Tiedosto:Fallopia convolvulus sl20.jpg Tiedosto:Fallopia convolvulus sl21.jpg Tiedosto:Fallopia convolvulus sl22.jpg Tiedosto:Fallopia convolvulus sl23.jpg Tiedosto:Fallopia convolvulus sl16.jpg Tiedosto:Fallopia convolvulus sl17.jpg Tiedosto:Fallopia convolvulus sl24.jpg Tiedosto:Fallopia convolvulus sl25.jpg Tiedosto:Fallopia convolvulus sl26.jpg Tiedosto:Fallopia convolvulus sl27.jpg == Lähteet == Luokka:Köynnöstattaret
USS Harry S. Truman (CVN-75)

USS Harry S. Truman (runkonumero CVN-75) on Yhdysvaltain laivaston Nimitz- luokan lentotukialus, joka on nimetty entisen Yhdysvaltain presidentin Harry S. Trumanin mukaan. == Valmistus == Alus tilattiin Newport News Shipbuildin Companyltä Newport Newsistä Virginiasta, missä köli laskettiin 29. marraskuuta 1993 nimellä USS United States. Aluksen nimi muutettiin laivastoministeri John H. Daltonin esityksestä helmikuussa 1995 USS Harry S. Trumaniksi. Alus laskettiin vesille 7. syyskuuta 1996 kumminaan presidentti Trumanin tytär Margaret Truman Daniel ja otettiin palvelukseen 25. heinäkuuta 1998 ensimmäisenä päällikkönään Thomas G. Otterbein.US Carriers InfoUS Carriers History == Palvelus == Laivan kotisatama on Norfolkin laivastoasema Virginiassa.Yhdysvaltain laivasto USS Harry S. Truman E-2 Hawkeye -tutkakone syöksyi 15. elokuuta 2007 mereen kolmen miehistön jäsenen saadessa surmansa.http://hamptonroads.com/2008/08/navy-cant-pinpoint-cause-fatal- hawkeye-crash Tiedonanto onnettomuustutkintaraportista Alus lähti 22. heinäkuuta 2013 Norfolkista partiomatkalle Lähi-itään ja saapui Välimerelle 3. elokuuta. Alus kiinnittyi 5. elokuuta Marseillen Leon Gourretin risteilyterminaalin laituriin 162 nelipäiväiselle laivastovierailulle. Alus läpäisi Suezinkanavan 18. elokuuta ja Bab el-Mandebin salmen 21. elokuuta. Alus vastaanotti 26. elokuuta Task Force 50:n lippulaivan tehtävät USS Nimitziltä. Seuraavana päivänä aluksen lentotukialuslennosto 3 aloitti Arabianmeren pohjoisosista taistelulennot tukien operaatio Enduring Freedomia Afganistanissa. Alus kiinnittyi 18. syyskuuta Khalifa Bin Salmanin satamaan viiden vuorokauden vierailulle Bahrainiin. == Lähteet == * === Viitteet === ==Aiheesta muualla== *USS Harry S. Trumanin virallinen verkkosivu Luokka:Nimitz-luokan lentotukialukset
Urpo Vähäranta

Urpo Tapani Vähäranta (15. kesäkuuta 1926 Lokalahti – 10. syyskuuta 2011) oli suomalainen yleisurheilija. Vähäranta edusti uransa aikana Lokalahden Leiskua ja Turun Urheiluliittoa. Hän voitti Kalevan kisoissa 1952 1 500 metrin juoksussa pronssia (3.54,8) ja Kalevan kisoissa 1953 800 metrillä kultaa (1.51,8) ja 1 500 metrillä hopeaa (3.51,2) jättäen taakseen kolmannelle sijalle Lasse Virenin valmentajan Rolf Haikkolan. Urpo Vähäranta puolusti v. 1954 Turussa menestyksellisesti 800 metrin Suomen mestaruuttaan ajallaan 1.52,4. Vähäranta edusti Suomea Helsingin olympialaisissa 1952 1 500 metrillä Denis Johanssonin ja Aulis Pystysen kanssa. Hän karsiutui kuitenkin jo alkuerissä ajalla 3.56,8. Urpo Vähäranta oli mukana myös Bernin EM-kisojen 800 metrillä v. 1954, mutta hän ei selviytynyt loppukilpailuun. == Lähteet == * ===Viitteet=== Luokka:Suomalaiset keskimatkojen juoksijat Luokka:Vuonna 1926 syntyneet Luokka:Vuonna 2011 kuolleet
Banjo-Kazooie (pelisarja)

Banjo-Kazooie on Raren kehittämä kolmiulotteisten tasohyppelypelien sarja. Pelien päähenkilöinä seikkailevat Banjo-karhu ja lintu nimeltä Kazooie. He taistelevat yleensä sarjan antagonisti Gruntildaa vastaan. ==Pelit== ===Banjo- Kazooie=== Sarjan ensimmäinen peli, Banjo-Kazooie, julkaistiin vuonna 1998 Nintendo 64 -konsolille. Pelin tavoitteena on pelastaa Banjon kidnapattu sisko Tooty. E3-messuilla 2008 Microsoft ilmoitti julkaisevansa pelin Xbox Live Marketplace -latauspalvelussa sarjan uusimman osan, Nuts & Boltsin, julkaisun yhteydessä. ===Banjo-Tooie=== Sarjan toinen, mutta kronologisessa järjestyksessä kolmas peli, Banjo-Tooie, julkaistiin vuonna 2000 Nintendo 64:lle. ===Banjo-Kazooie: Grunty’s Revenge=== Sarjan kolmas, mutta kronologisessa järjestyksessä toinen peli, Banjo-Kazooie: Grunty’s Revenge, julkaistiin vuonna 2003 Game Boy Advancelle. ===Banjo-Pilot=== Sarjan neljäs peli, Banjo-Pilot, julkaistiin vuonna 2005 Game Boy Advancelle. Se ei liity juonellisesti aiempiin peleihin, vaan siinä lennetään lentokoneilla erilaisissa kilpailuissa. Pelattavuus muistuttaa Mario Kart -sarjan pelejä, vaikka mikroautojen sijasta käytetään lentokoneita. Kenttien perusrakenne ja ulkoasu muistuttaa Super Mario Kart ja Mario Kart: Super Circuit -pelejä. ===Banjo-Kazooie: Nuts & Bolts=== Sarjan viides peli, Banjo-Kazooie: Nuts & Bolts, julkaistiin 14. marraskuuta 2008 Xbox 360 -konsolille. ==Aiheesta muualla== *Viralliset kotisivut * Pelisarja MobyGamesissä Luokka:Videopelisarjat
M/S Adventure of the Seas

Adventure of the Seas on Royal Caribbean International -varustamon Suomessa vuonna 2001 valmistunut risteilyalus. Alus tekee risteilyjä Karibialla. == Rakentaminen == Alus tilattiin 24. huhtikuuta 1997 Aker Finnyardsin Turun telakalta. Sen köli laskettiin 17. kesäkuuta 1998 telakkanumerolla 1346 ja alus laskettiin vesille 5. tammikuuta 2001. Se luovutettiin 26. lokakuuta 2001 bahamalaiselle Adventure of The Seas Inc.:lle, joka luovutti aluksen hallinnoinnin Royal Caribbeab Cruises Limitedille. Alus sai nimen Adventure of the Seas New Yorkissa 10. marraskuuta järjestetyssä kastetilaisuudessa.faktaomfartyg.se Aluksen voimansiirto on dieselsähköinen. Siinä on kuusi Wärtsilän 12 600 kW:n 12V46 -dieselmoottoria kytketty kolmeen 14 000 kW:n Azipod-ruoripotkuriin. Koneiston kokonaisteho on 74 544 kW (101 352 hevosvoimaa), jolla alus saavuttaa 23 solmun nopeuden.7seasvessels.com . Aluksen dieselmoottorien kuntoa valvotaan Wärtsilän CBM (Condition Based Maintenance) konseptin avulla. == Käyttöhistoria == Alus lähti 12. marraskuuta kaksipäiväiselle lehdistölle ja matkatoimistoille järjestetylle esittelyristeilylle. Alus aloitti 18. marraskuuta San Juanista ensimmäisen risteilynsä Karibialla. == Laivan ajanviete == * Ulkoilmatila koripalloa ja lentopalloa varten * Kiipeilyseinä * Luistinrata * ShipShape-kuntoilukeskus ja kylpylä * Moderni ja hyvin varusteltu kuntoilukeskus, kylpyläosasto, sauna, hierontaosasto ja kauneushoitola. * Club Ocean-leikki- ja ajanvietealue lapsille ja nuorille. * Teatteri * Kahden kannen korkuinen teatteri * Royal Promenade * 3-kerroksinen ravintola * Portofino Restaurant == Hytit aluksella == * Royal suite * Owner's suite * Grand suite * Parvekkeellinen hytti * Ikkunallinen hytti * Sisähytti File:Adventure-of-the-Seas-4.JPG|Southampton 2013 File:Adventure-of-the-Seas-2.JPG|Southampton 2013 File:Adventure-of-the- Seas-6-rock-climbing-wall.JPG|Kiipeilyseinä File:Adventure-of-the- Seas-5-rear_aerial_mast.jpg| File:Adventure-of-the-Seas-1.jpg|Southampton 2013 ==Lähteet== == Aiheesta muualla == * Luokka:Risteilyalukset Luokka:Royal Caribbean International Luokka:Masa Yardsin valmistamat alukset
Hieronymus Aleander

Hieronymus Aleander, tunnetaan myös nimillä Girolamo Aleandro tai Jerome Aleander, (13. helmikuuta 1480 – 1. helmikuuta 1542) oli italialainen kardinaali, joka nimitettiin virkaansa in pectore. Aleander syntyi Mottan kaupungissa, lähellä Venetsiaa. Opiskeltuaan Venetsiassa hän toimi jonkin aikaa Ranskassa, kunnes siirtyi Roomaan. Siellä hän toimi Vatikaanin kirjaston palveluksessa. Myöhemmin hän lähti paavin lähettiläänä Saksaan, missä hän muun muassa osallistui Wormsin valtiopäiville ja oli johtamassa Martti Lutheria vastustavaa joukkoa. Saksassa hän myös vastasi yhdessä Johann Eckin kanssa Lutheria vastaan kirjoitetun pannauhkausbullan julkaisemisesta. Seuraavat vuotensa Aleander matkusti jälleen ympäri Eurooppaa katolisen kirkon asialla. Käytyään Alankomaissa hän siirtyi lähettilääksi Ranskan Frans I:n hoviin. Kuninkaan seurassa hän joutui sotavangiksi Pavian taistelun yhteydessä vuonna 1525. Aleander kuitenkin vapautettiin raskaita lunnaita vastaan. Seuraavaksi hän sai jälleen toimia Saksassa, missä Lutherin alullepanema uskonpuhdistus levisi. Vuonna 1536 paavi Paavali III teki Aleanderista kardinaalin in pectore, ja muutamaa vuotta myöhemmin nimitys julkistettiin. Hieronymus Aleander menehtyi 1. helmikuuta 1542 ollessaan Roomassa. == Lähteet == Luokka:Italialaiset kardinaalit Luokka:Vuonna 1480 syntyneet Luokka:Vuonna 1542 kuolleet
Keltarauhanen

Keltarauhanen (corpus luteum) on kellertävä kudos, joka erittää progesteronia eli biologista keltarauhashormonia. Keltarauhanen muodostuu puhjenneen munarakkulan soluista. Keltarauhanen on suurimmillaan viikon päästä ovulaatiosta. == Lähteet == == Aiheesta muualla == * Solunetti: Keltarauhanen (corpus luteum) * Solunetti: Keltarauhanen * Cleveland Clinic: Corpus Luteum Luokka:Rauhaset